บาทเปิด 33.77/82 อ่อนค่า
เงินบาทเปิด 33.77/82 อ่อนค่าจากดอลล์แข็งหลังเฟดส่งสัญญาณขึ้นดอกเบี้ย 2 รอบ
24 มิ.ย. 2558

เงินบาทเปิด 33.77/82 อ่อนค่าจากดอลล์แข็งหลังเฟดส่งสัญญาณขึ้นดอกเบี้ย 2 รอบ
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 33.77/82 บาท/ดอลลาร์ อ่อนค่าจากเมื่อเย็นวานนี้ที่ปิดตลาดที่ระดับ 33.74 บาท/ดอลลาร์
วันนี้บาทอ่อนค่าลงจากเมื่อวาน เนื่องจากตัวเลขสหรัฐออกมาค่อนข้างดี โดยเฉพาะยอดขายบ้านใหม่ของสหรัฐในเดือนพ.ค.ที่สูงสุดในรอบ 7 ปี จึงทำให้ดอลลาร์แข็งค่าขึ้นเมื่อเทียบกับสกุลอื่นๆ รวมทั้งมีคอมเม้นท์จากคณะผู้ว่าการเฟด ออกมาว่าอาจจะมีการปรับขึ้นดอกเบี้ยนโยบาย 2 ครั้งในช่วงปลายปี คือ ก.ย. และ ธ.ค. 
"ทิศทางเงินบาทวันนี้ยังมีแนวโน้มอ่อนค่า เพราะตัวเลขสหรัฐโดยเฉพาะยอดขายบ้านใหม่ออกมาดีมาก แต่หลักๆ ที่ทำให้ดอลลาร์แข็งค่ามาจาก comment ที่ค่อนข้างแรงของคณะผู้ว่าการของเฟดเรื่องดอกเบี้ยสหรัฐ ว่าอาจจะมีโอกาสปรับขึ้นได้ 2 ครั้งในปีนี้ คือก.ย.และธ.ค." นักบริหารเงินระบุ
นักบริหารเงิน คาดว่า วันนี้เงินบาทจะแกว่งในกรอบ 33.72-33.82 บาท/ดอลลาร์